Астрономите откриле седум планети со големина на Земјата
кои орбитираат околу мала ѕвезда од соседството.
Најмалку три од овие планети веројатно имаат океани од вода,
што ги прави потенцијални домови на живот.
ТРАПИСТ-1 се наоѓа на 40 светлосни години од Земјата.
Тоа е мала, темна црвена ѕвезда позната како ултра - ладно џуџе,
за малку поголемо од Јупитер.
Во почетокот на 2016 година, астрономите со користење на малиот роботски телескоп ТРАПИСТ
ги откриле првите планети кои орбитираат околу ѕвездата.
Со последователни опсервации,
биле откриени вкупно седум планети во тој систем.
Астрономите ги откриле и научиле повеќе за планетите кои орбитираат околу
ТРАПИСТ-1 со проучување на мали, неправилни падови во сјајноста на ѕвездата.
Тие [падови] се предизвикани при транзитот на планетите пред неа [ѕвездата]
што ја блокира светлината која доаѓа од ѕвездата.
Опсервациите биле направени со телскопи ширум светот
и во Вселената, со помош на Многу Големиот Телескоп на ЕЅО во Чиле
и вселенскиот телескоп Спицер на НАСА.
Резултатите?
Откривање на еден чудесно богат планетарен систем од седум планети
со големина и температури слични на Земјините.
Во најмала рака првите шест планети [до ѕвездата] се карпести.
Иако орбитите на планетите се многу блиски до ѕвездата,
ниските нивоа на емитирана енергија се индикатор дека светлината која ја примаат
е слична на онаа која ја примаат Венера, Земјата и Марс.
Климатските модели индицираат дека првите три планети најблиски до ѕвездата
се премногу топли за да поддржуваат вода во течна состојба
и тоа само на едно мало делче од нивната површина.
Најоддалечените и најладните планети се очекуваат да бидат покриени со мраз.
Сепак, три од планетите во системот, ТРАПИСТ-1е, ф и г,
претставуваат вистинска награда за астрономите кои трагаат по нови планети,
бидејќи тие планети се наоѓаат во животоподобната област на ѕвездата.
Возбудува тоа што ова значи дека овие планети можеби имаат океани од вода
на нивните површини.
Ова ново откритие го прави системот да биде врвен приоритет
за идни истражувања.
Со телескопите од идната генерација,
каков што е Исклучително Големиот Телескоп на ЕЅО
и вселенскиот телескоп Џејмс Веб на НАСА и ЕВА,
астрономите можат да откријат траги на вода во атмосферите
на овие планети.
Присуството на живот
остава уникатни хемиски сигнали во атмосферите на планетите,
кои можат потенцијално да бидат откриени во атмосферите на овие планети.
Џуџестите ѕвезди како ТРАПИСТ-1 се честа појава во нашата галаксија,
од кои се очекува да содржат планети со големина на Земјата.
Потрагата по живот може да вроди плод во систем каков што е овој.
Транскрипција на ЕЅО; Превод на Андреј Стојчевски.